laion/Wikipedia-Exotic huggingface dataset:
משמר המולדת הנורווגי

משמר המולדת הנורווגי (בנורווגית: Heimevernet, או בקיצור HV) הוא זרוע מיוחדת בתוך הכוחות המזוינים של נורווגיה. תפקידו העיקרי להגן על שטחה של נורווגיה עצמה, אולם הוא לוקח חלק גם במשימות בינלאומיות שונות. במשמר משרתים אנשי חובה לצד מתנדבים, אולם השירות מחוץ לנורווגיה הוא על בסיס התנדבותי בלבד. במשמר משרתים 40,000 גברים ונשים. חלקם על בסיס התנדבותי וחלקם על בסיס גיוס חובה. חיילי המשמר מחולקים ל-11 "מחוזות" שונים, שבעצמם מתחלקים ליחידות נפרדות לפי המחוזות של נורווגיה. מפקדי המחוזות כפופים למפקדה הראשית באוסלו, אולם נהנים מעצמאות רבה. מפקדי המחוז אחראים על שיתוף הפעולה של כוחות המשמר מול הרשויות האזרחיות וכוחות המשטרה המקומיים. החל משנת 2005 פועל בתוך המשמר כוח מיוחד המכונה "כוח התגובה המהירה" (Innsatsstyrke). הכוח כולל 3,000 אשר נבחרים בקפידה ומאומנים להגיב במהירות לפעולות טרור ואיומים מיידיים אחרים. מדיה וקבצים בנושא משמר המולדת הנורווגי בוויקישיתוף אתר האינטרנט הרשמי של משמר המולדת הנורווגי (בנורווגית) מידע על המשמר באתר הצבא הנורווגי
Everybody Else Is Doing It, So Why Can't We?

Everybody Else Is Doing It, So Why Can't We? (בתרגום חופשי לעברית: "כולם עושים זאת, אז למה אנחנו לא יכולים?") הוא אלבום האולפן הראשון של הקרנבריז, אשר יצא לאור ב-1 במרץ 1993. מתוך האלבום שוחררו כסינגלים השירים Dreams ו-Linger. האלבום הוקלט באולפן ווינדמיל ליין בדבלין הופק על ידי סטיבן סטריט. כל החומרים לאלבום נכתבו על ידי הסולנית דולורס או'ריורדן והגיטריסט נואל הוגאן. אלבום יצא אור ב-1 במרץ 1993 והגיע למקום הראשון במצעד הבריטי והאירי. כמו כן, הגיע האלבום למקום ה-50 ברשימת האלבומים הנמכרים ביותר באוסטרליה לשנת 1995. כל הרצועות הולחנו על ידי דולורס או'ריורדן ונואל הוגאן מלבד רצועות 5, 10 ו-11 אשר הולחנו על ידי או'ריורדן לבדה. "I Still Do" - 3:17 " Dreams " - 4:32 "Sunday" - 3:30 "Pretty" - 2:16 "Walzing Back" - 3:38 "Not Sorry" - 4:20 " Linger " - 4:34 "Wanted" - 2:07 "Still Can't..." - 3:40 "I Will Always" - 2:42 "How?" - 2:51 "Put Me Down" - 3:33 רצועות שנוספו בהוצאה המחודשת של האלבום בשנת 2002: Reason - 2:02 Them - 3:42 "What You Were" - 3:41 "Liar" - 2:22 "Pretty (Pret a Porter Movie Remix)" – 3:41 "How? (Redical Mix)" - 2:58 מידע על האלבום Everybody Else Is Doing It, So Why Can't We? באתר MusicBrainz מידע על האלבום Everybody Else Is Doing It, So Why Can't We? באתר AllMusic האלבום Everybody Else Is Doing It, So Why Can't We? באתר Discogs האלבום Everybody Else Is Doing It, So Why Can't We? באתר ספוטיפיי The Cranberries' 'Everybody Else Is Doing It, So Why Can't We?' (25th Anniversary Edition) to be released Oct. 19 באתר umgcatalog.com Official Albums Chart Top 100 באתר המצעד הבריטי Top 10 Sales in Europe, Music & Media. Vol. 11, no. 8.‏19 בפברואר 1994. THE CRANBERRIES: EVERYBODY ELSE IS DOING IT, SO WHY CAN'T WE? באתר טאוור רקורדס
נבחרת כף ורדה בכדורגל

נבחרת כף ורדה בכדורגל, הידועה בכינוייה "Creoles", היא נבחרת הכדורגל הלאומית של כף ורדה. הדירוג הנוכחי של נבחרת כף ורדה ברשימת הדירוג של פיפ"א, הוא המקום ה-65 בעולם, נכון ל-19 בספטמבר 2024; הניקוד הוא 1,379.17 – ללא שינוי לעומת ניקוד קודם. דירוג השיא 27 נמדד לראשונה בפברואר 2014, והדירוג הנמוך ביותר 182 נמדד לראשונה באפריל 2000. 1930 עד 1998 - לא נכנסה 2002 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה נכון ל-3 בפברואר 2024. שחקנים מודגשים הם שחקנים שעדיין פעילים. מדיה וקבצים בנושא נבחרת כף ורדה בכדורגל בוויקישיתוף דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
אליסבת גיפסטאד מיקלסן

אליסבת גיפסטאד מיקלסן (בנורווגית: Elisabeth Gifstad Michelsen;‏ נולדה ב-1970) היא גנרל מאיור בצבא נורווגיה אשר שימשה כמפקדת משמר המולדת הנורווגי בין השנים 2019-2023, וכיום מכהנת כמפקדת המחלקה לתרבות מקצועית ואחריות חברתית. מיקלסן נולדה ב-1970 בעיר ראנה. ב-1992 היא התגייסה לצבא נורווגיה ושירתה באפגניסטן ובעיראק. בין 2012–2015 שימשה כמפקדת גדוד, ובין 2018–2019 למדה במכללת המלחמה של צבא ארצות הברית. ב-1 בנובמבר 2019 הועלתה לדרגת גנרל מאיור ומונתה למפקדת משמר המולדת הנורווגי. במהלך דצמבר 2020, פיקדה על כוחות משמר המולדת שסייעו לכוחות המשטרה לטפל בנזקי המפולת בירדום. על כך עוטרה בעיטור גבורה. ב-11 באפריל 2023, היא מונתה למפקדת המחלקה לתרבות מקצועית ואחריות חברתית - יחידה חדשה המטפלת במקרים של בריונות והטרדה מינית בתוך הצבא הנורווגי. קורות חיים באתר הצבא הנורווגי אליסבת גיפסטאד מיקלסן באינסטגרם Elisabeth Gifstad Michelsen - En ekte General Elisabeth Gifstad Michelsen fikk NROFs hederstegn HV-sjefen blir MOST-general
חזון טנוגדלוס

חזון טנוגדלוס (לטינית: Visio Tnugdali) הוא טקסט דתי נוצרי מהמאה ה-12, בו מסופר על חזונו של האביר האירי טנוגדלוס (שלעיתים מכונה גם טונדולוס, טונדלוס או טונדל), שמשמעות שמו באירית עתיקה היא "רצון גבורה" או "גבורה עזה". טקסט זה נמנה עם אחד מהטקסטים האסכטולוגיים הפופולריים ביותר בימי הביניים, והוא תורגם מלטינית ל-15 שפות עד המאה ה-15, כולל לנורדית עתיקה על ידי המלך הוקון הרביעי. הסיפור מתרחש בעיר קורק שבאירלנד בשנת 1148. מסופר בו על האביר טנוגדלוס, שחוזר ממסע ציד ומארגן משתה חגיגי. ברגע שהוא שולח את ידו אל הלחם שעל השולחן (שידוע כאחד מסמליו של ישו), הוא מאבד את הכרתו לשלושה ימים, במהלכם מסייר איתו מלאך בגן העדן ובגיהנום. טנוגדלוס נחשף לפורגטוריום ולעונשיהם הקשים של החוטאים. המלאך דורש מטנוגדלוס לספר את אשר ראה לאנשים סביבו, ולאחר שמתעורר מהתרדמת, הוא שב לחיות חיים צנועים ולבסוף מגיע לגן העדן. מדיה וקבצים בנושא חזון טנוגדלוס בוויקישיתוף ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
אייפקס מוטורס

אייפקס מוטורס (באנגלית: Apex Motors) היא יצרנית רכב בריטית-הונג קונגית שנוסדה על ידי האחים ג'ייסון וגארי לאונג. החברה הוקמה בשנת 2018, לאחר שהשניים היו חלק מפרויקט Elemental RP-1. בשנת 2019 הציגה החברה את הדגם AP-1, מכונית ספורט המתאימה למסלול ולכביש, המונעת במנוע בנפח 2.3 ליטר מתוצרת פורד, בעל הספק של 400 כוח סוס. משקלה הנמוך של המכונית, רק 1,200 ק"ג, איפשר לה להגיע לביצועים גבוהים. המכונית יוצרה בייצור מוגבל. במרוץ 2020 הציגה החברה את הדגם השני שלה, אייפקס AP-0, מכונית ספורט חשמלית במרכב קופה. המכונית צפויה להיכנס לייצור סדרתי במהלך שנת 2020. אתר האינטרנט הרשמי של אייפקס מוטורס אייפקס מוטורס, ברשת החברתית פייסבוק אייפקס מוטורס, ברשת החברתית אקס (טוויטר) אייפקס מוטורס, ברשת החברתית אינסטגרם אייפקס מוטורס, ברשת החברתית LinkedIn אייפקס מוטורס, סרטונים בערוץ היוטיוב The Apex AP-0 is a 649-hp EV that weighs 2,645 pounds, Autoblog.com, 14 March 2020 The Apex AP-0 Will Be A Surprisingly Lightweight EV Sports Car, Car Throottle, 10 March 2020 The Apex AP-0 was designed to be a cyber dragon, Top Gear, 20 March 2020
אברהם קורקידי

הרב אברהם קורקידי (1813 - 29 ביולי 1885) היה רב, ש"ץ, דרשן ושוחט ובודק באזמיר, אדאסי ובירגאמה. מחבר ספר וייקח אברהם. נולד בשנת תקע"ג (1813) לג'ויא (מרגלית) ורבי דוד, עליו מעיד בנו כי ”היה ירא את ה', לא פסיק גירסא מפומיה” (ויקח אברהם, דרוש ראשון). הוריו היו עניים, אך עם כל זה "יגעו עמנו בעשר אצבעותיהן ללמדנו תורה ומצות מתוך הדחק". הוריו נפטרו במהלך מגפת הכולירא בשנת התקצ"א (1831), עת היה בן 18. למד בישיבת בית יעקב רבי יחד עם הרב אברהם פלאג'י, שמעיד עליו שהיה מתמיד ואהוב לשמיים ולבריות וחדשן. בשריפה הגדולה שאירעה באזמיר בליל י"א אדר תר"א, נשרפו רוב בתי היהודים בעיר, וביניהם ישיבת בית יעקב רבי, על ספרייתה העצומה. רבי אברהם עזב, יחד עם אחיו, את העיר, אך בעוד הרב משה נקלט כמלמד בקהילת קודש תירייא הסמוכה לאזמיר, רבי אברהם התקבל לשוחט ושליח ציבור בק"ק אדאסי, שם דרש כבר בשנת תקצ"ד, וככל הנראה מצא חן בעיני הקהילה שהזמינה אותו להיקלט בה. לאחר 15 שנה, בשנת תרט"ו (1853), עבר לעיר בירגאמה, קהילה אמידה, שם כיהן כרב, דרשן ושוחט במשך כ30 שנה. בשנת התרמ"ב (בקירוב) עלה לארץ ישראל יחד עם אשתו ובן הזקונים. נפטר ביפו בי"ז באב התרמ"ה (29 ביולי 1885). אשתו, שולטאנה, נפטרה ב-17 ביוני 1905. אחיו הגדול של הרב אברהם היה הרב משה קורקידי, מחבר ספר משה עבד. נישא למרת שולטאנה, בת לראב"ד הרב חיים משה מורינו הכהן, מחבר ספר פני חמה, שנפטר בו' בשבט הת"ר.לרב אברהם נולדו ארבעה בנים: חיים משה, שנולד בשנת תר"ג הקים בתי חרושת בבירגאמה והיה מראשי הקהילה. בשנת 1878 הקים באר ציבורית בעיר, שם נכתבו כתובות בעברית וטורקית לכבודו. בשנת תרמ"ה (1885) ניסה להקים בית ספר יהודי גדול בעיר, אך הדבר לא צלח. בסוף שנת תרל"ה (1875) תרם ספר תורה מפואר ביותר, ולחגיגה שנערכה לרגל המאורע הזמין לעיר גם את דודו, רבי משה, שהגיע מתירייא. הדרשות שנשאו רבי אברהם ורבי משה לכבודו של חיים נדפסו בחיבוריהם. כמו כן חיים הדפיס על חשבונו את החיבורים הנזכרים של אביו ושל דודו דוד קורקידי יוסף קורקידי נסים גרשון, נולד בבירגאמה בשנת תרל"ב ועלה עם הוריו לארץ ישראל. למד בירושלים אצל הרב חזקיה שבתי, הוסמך לרבנות וגר ביפו. עסק במסחר וכיהן כשליח ציבור של בית כנסת בית יעקב בעיר. נפטר בכ"ו בחשון תרצ"ט (1938). בנו היה ד"ר נחום קורקידי (בר-נס), מהרופאים הנודעים בירושלים בתקופת המנדט. וייקח אברהם (אזמיר תרמ"ב), מהדורה שנייה (ירושלים תשמ"ד) - שלושה חלקים בספר: דרשות - הנושאים העיקריים בספר הם דרשות לשבת הגדול, לשבת תשובה, הספדים, דרשות לנישואין וכן דרשות לשבת הלבשה. ליקוטים על דרך האגדה על סדר התורה. ליקוטי חידושים על הרמב"ם, מתוך חיבור גדול שתכנן לכתוב, מעין מפתח לכל ספרות פרשנות הרמב"ם. מאחר שעזב את אזמיר ואת ספרייתה הגדולה של ישיבת בית יעקב רבי, שבלאו הכי נשרפה, לא היו לו הכלים המתאימים להשלים מלאכה זו, ועל כן הדפיס בסוף וייקח אברהם את המעט שהספיק ללקט. לספר הסכמה מהרב אברהם פאלאג'י, שמברכו שיזכה לעלות לארץ ישראל, ונתקיימה ברכתו. עט סופר (בכת"י) - נוסחי שטרות מסוגים שונים: מסחר, נישואים, גיטין וחליצה. וייקח אברהם, מהדורה שנייה, ירושלים תשמ"ד, מבוא. אנציקלופדיה לחכמי טורקיה, עמוד 101. חכם אברהם קורקידי, באתר "החכם היומי". משה עבד, דרוש י' 70 ק"מ דרומית לאזמיר וייקח אברהם, דרוש ז' וייקח אברהם, מהדורה שנייה, ירושלים תשמ"ד, מבוא. א. פריימאן, מצבות רבני וחכמי אזמיר, ברלין תרע"ג עמוד 148 דרשת בר המצוה שלו מופיעה בספרו של אביו, דרוש ח' משנת התרט"ו וייקח אברהם דרוש יא, ומשה עבד דרושים ה, ז
איילט תימן

איילט תימן ( בערבית: إيالة اليمن; בטורקית עות'מאנית: ایالت یمن) היה איילט (מחוז) של האימפריה העות'מאנית. למרות שרשמית היה חלק בלתי נפרד מהאימפריה, המחוז הרחוק היה ידוע לשמצה כקשה לניהול, ולעיתים קרובות התנהל ללא חוקים. בשנת 1516 סיפחו הממלוכים ממצרים את תימן; אבל בשנה שלאחר מכן, המושל הממלוכי נכנע לעות'מאנים, וצבאות טורקים השתלטו לאחר מכן על המדינה. הם אותגרו על ידי האימאם הזיידי, קאסים הגדול (1597–1620), ועד שנת 1636, בני השבטים הזיידים גירשו את העות'מאנים מהמדינה לחלוטין. בתחילת המאה ה-17, האיילט אבד לחלוטין למדינת הזיידים התימנית, רק כדי לחזור לידי העות'מאנים כעבור מאתיים שנה. איילט תימן אורגנה מחדש בשנת 1849, עם ההשתלטות העות'מאנית על חלק גדול משטחי תימן רבתי. ב-1872 הפך רובו לוילאייט תימן לאחר רפורמת הטנזימאט באימפריה. הסנג'קים של האיילט באמצע המאה ה-19 היו: סנג'ק מוח'א סנג'ק אהריש סנג'ק מאסאווה Skene, James Henry (1851). The three eras of Ottoman history, a political essay on the late reforms of Turkey. Chapman and Hall. p. 76. נבדק ב-2013-02-25. "Some Provinces of the Ottoman Empire". Geonames.de. נבדק ב-25 בפברואר 2013. {{cite web}}: (עזרה) Gabor Agoston; Bruce Alan Masters (2009). Encyclopedia of the Ottoman Empire. Infobase Publishing. p. 603. ISBN 978-1-4381-1025-7. נבדק ב-2013-02-25.
דיוויזיית המילואים החמישית (בוואריה)

דיוויזיית המילואים הבווארית החמישית (בבווארית: 5. Königlich Bayerische Reserve-Division) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919. הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים הבווארי ה-1 בפיקוד קרל פון פאסבנדר, אשר בתורו נערך בחזית המערבית כחלק מהארמייה השישית בפיקוד רופרכט, נסיך הכתר של בוואריה. הדיוויזיה הוקמה וגויסה בבוואריה, בעיקר בבוואריה העליונה ובפרנקוניה העליונה והתיכונה. כדיוויזיית מילואים, היא כללה חיילי מילואים רבים שהוחזרו לשירות. הדיוויזיה נטלה חלק בקרב לורן, ובאוקטובר 1914 הועברה צפונה, שם נטל חלק בקרב אראס. בקיץ 1916 לחמה הדיוויזיה בקרב הסום, ולאחר מכן נשארה באזור הסום והאן עד ינואר 1917. לאחר מכן היא הועברה לעתודת הארמייה הראשונה כדי לנוח ולהתאושש. לאחר החזרה לקו, היא לחמה בקרב השני על האן, ומאוחר יותר בשנת 1917, היא לחמה בקרב פשנדל. בשנת 1918, לחמה הדיוויזיה במתקפת האביב הגרמנית. הדיוויזיה סיימה את המלחמה בלחימה נגד מתקפת מז-ארגון האמריקאית. המודיעין של בעלות הברית דירג את הדיוויזיה כדיוויזיה טובה סוג ב'. פרידריך קרס פון קרסנשטיין (2 באוגוסט 1914–9 בספטמבר 1915) אוגוסט איפלקופר (10 בספטמבר 1915–29 בספטמבר 1917) הרמן פון בורקהרדט (30 בספטמבר 1917–14 בדצמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. לקראת סוף המאה ה-19, הצבא הפרוסי היה למעשה הצבא הגרמני, שכן בתקופת האיחוד הגרמני (1866–1871) מדינות הקיסרות הגרמנית כרתו בריתות עם פרוסיה בנוגע לצבאותיהן. רק צבא בוואריה נותר אוטונומי לחלוטין ונכנס תחת שליטת פרוסיה רק בתקופת מלחמה. 5. Bayerische-Reserve-Division (Chronik 1915/1919) 5. Bayerische-Reserve-Division (Chronik 1914/1919) Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 123-125.
גבעת פנקה

גבעת פנקה (באנגלית: Penca Hill) היא גבעה סלעית ברמת דוספיי, בחצי האי ביירז, באי ליווינגסטון באיי שטלנד הדרומיים, שבאנטארקטיקה. גובהה של הגבעה 217 מטרים מעל גובה פני הים, והיא מתנשאת מעל אגם דיומדס. גבעת פנקה ממוקמת 2.77 קילומטרים מזרחית - דרום-מזרחית מגבעת סטארט; גבעת פנקה ממוקמת 1.93 קילומטרים דרומית-מזרחית מגבעת באטנברג; גבעת פנקה ממוקמת 2.28 קילומטרים מזרחית - דרום-מזרחית מגבעת דולו; גבעת פנקה ממוקמת 2.15 קילומטרים צפונית - מזרחית מגבעת ואראדרו; גבעת פנקה ממוקמת 4.36 קילומטרים צפונית - צפון - מערבית מחרוט צ'סטר. הרמה מופתה לראשונה על ידי סוקרים צ'יליאנים בשנת 1971; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2009. שמה של הגבעה ניתן לה על ידי הממפים הספרדים. זהו שם תאורי: "פנקה" בספרדית משמעו "עלה". הגבעה ממוקמת באזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא באחד משני האזורים המוגבלים בו (restricted zones), שהכניסה אליהם אסורה. תצלום לוויין של אזור הגבעה, תוך סימון אתרים נוספים באזור באתר copernix תצלום לוויין ומפה של גבעת פנקה גבעת פנקה באתר mindat
אנדרה גריי

אנדרה גריי (באנגלית: Andre Gray; נולד ב-26 ביוני 1991 בוולברהמפטון שבאנגליה) הוא כדורגלן ג'מייקני המשחק בעמדת החלוץ בפלימות' ארגייל ובנבחרת ג'מייקה. אנדרה גריי התחיל להתאמן בכדורגל במסגרת האקדמיה לנוער של וולברהמפטון וונדררס. בשנת 2009 הוא חתם על החוזה המקצועי הראשון. לאחר משחק במספר קבוצות בליגות נמוכות הוא הגיע ללוטון טאון בתחילה בהשאלה ובהמשך כשקחן של המועדון. בהיותו בלוטון טאון בעונת 2013/14 הוא היה מלך השערים של הליגה עם 25 כיבושים ועזר לקבוצתו לעלות לליגת משנה. בשנת 2014 הוא עבר לברנטפורד. במהלך העונה הוא כבש 18 שערים ב-50 משחקים ועזר לקבוצתו להגיע למשחקי פלייאוף. ב-21 באוגוסט 2015 הוא עבר לברנלי עם חוזה ל-3 שנים תמורת 9 מיליון פאונד. בסיום העונה הקבוצה זכתה בפוטבול ליג צ'מפיונשיפ וגריי זכה בתואר מלך השערים של העונה עם 25 שערים. ב-13 באוגוסט 2016 גריי לראשונה שיחק בפרמייר ליג. בשנת 2017 הוא עבר לווטפורד תמורת 18.5 מיליון פאונד. בעונת 2018/19 הוא הגיע עם קבוצתו לגמר גביע ה-FA. לאחר מספר עונות במועדון בשנת 2021 הוא עבר לקווינס פארק ריינג'רס. ב-3 ביולי 2022 חתם באריס סלוניקי. אנדרה גריי נשוי לזמרת לי-אן פינוק גם היא גדלה באנגליה אך בעלת שורשים מאיים הקריביים. אדנרא גריי נולד להורים בעלי שורשים מג'מייקה ולכן יכול לשחק עבורה. לאחר השתתפות במספר משחקים של נבחרת משנה של אנגליה בכדורגל הוא זומן לנבחרת ג'מייקה בכדורגל. בעקבות פציעתו של ג'בון איסט גריי השתתף במשחקי גביע הזהב 2021. את שערו הראשון במדי הנבחרת הוא כבש נגד סרביה. גריי השתתף במשחקי הנבחרת לקראת מונדיאל 2022. מדיה וקבצים בנושא אנדרה גריי בוויקישיתוף אנדרה גריי, ברשת החברתית אקס (טוויטר) אנדרה גריי, באתר Transfermarkt אנדרה גריי, באתר Soccerway אנדרה גריי, באתר BDFutbol אנדרה גריי, באתר WorldFootball.net אנדרה גריי, באתר National Football Teams אנדרה גריי, באתר FootballDatabase.eu "Burnley pay club-record fee for Gray". BBC Sport (באנגלית בריטית). נבדק ב-2022-04-09. "Watford sign Gray in 'record £18.5m deal'". BBC Sport (באנגלית בריטית). נבדק ב-2022-04-09.
ויקטור גולביץ'

ויקטור ולדימירוביץ' גולביץ' (בבלארוסית: Віктар Уладзіміравіч Гулевіч, ויקטר אולדזימירוביץ' הולביץ'; ברוסית: Виктор Владимирович Гулевич נולד ב-14 במאי 1969) הוא גנרל מאיור בלארוסי המשמש מאז 11 במרץ 2021 כראש המטה הכללי של הכוחות המזוינים של בלארוס. גולביץ' נולד ב-14 במאי 1969 בכפר ויאליקאיה פדר (בלא') במחוז משנה סלוצק שברפובליקה הסובייטית הסוציאליסטית הבלארוסית. לאחר שסיים את לימודיו בתיכון, נכנס לבית הספר הגבוה לפיקוד צבאי במוסקבה, אותו סיים בהצטיינות בשנת 1990. את שירותו החל כמפקד מחלקה בכוחות הסובייטיים בגרמניה המזרחית, ולאחר מכן במחוז הצבאי של עבר הקווקז. לאחר נפילת ברית המועצות חזר לבלארוס העצמאית והתגייס לצבא בלארוס כמפקד מחלקה ולאחר מכן כמפקד גדוד בבריגדת המשמר האווירית ה-103. בשנת 2002 סיים את לימודיו עם מדליית זהב בפקולטה לפיקוד ומטה של האקדמיה הצבאית של בלארוס. הוא התקדם בסולם הדרגות ומילא תפקידי מטה שונים. בפברואר 2020 הוא מונה למפקד פיקוד המבצעים המערבי, וביוני של אותה שנה הועלה לדרגת גנרל מאיור ב-11 במרץ 2021, הוא מונה לראש המטה הכללי, במקומו של אלכסנדר וולפוביץ'. במרץ 2022, בעיצומה של הפלישה הרוסית לאוקראינה, דיווחו מקורות אוקראיניים כי גולביץ' התפטר מתפקידו בשל התנגדותו לדרישת הנשיא אלכסנדר לוקשנקו שבלארוס תצטרף למלחמה לצד רוסיה. ברשתות החברתיות התפרסם מכתב התפטרות שנשלח לכאורה בידי גולביץ' אל שר ההגנה ויקטור חרנין. ממשרד ההגנה הבלארוסי נמסר בתגובה כי המכתב מזויף וגולביץ' אינו יכול להתפטר ללא אישורו של שר ההגנה. מדיה וקבצים בנושא ויקטור גולביץ' בוויקישיתוף Биография на сайте Минобороны РБ Мобильные и высокоэффективные. Газета «Красная звезда», 27 февраля 2019 Лукашенко назначил Гулевича начальником Генштаба ВС РБ. Российская газета, 11 марта 2021 "עריקות והתפטרויות בצבא בלארוס מנעו פלישה לאוקראינה" Arestovych on possible resignation of Chief of General Staff of Belarus: I am checking this information
גלריית סמלי מחוז יהודה ושומרון

רשימה זו כוללת את הסמלים שבהם נעשה שימוש במחוז יהודה ושומרון של מדינת ישראל לפי סוג הרשות המוניציפלית ולפי סדר הא'-ב': ״אודות העיר אריאל״ באתר המרשתת של עיריית אריאל
מיתולוגיה נורדית (ספר)

מיתולוגיה נורדית (באנגלית: Norse Mythology) היא אסופת סיפורים מן המיתולוגיה הנורדית ששוכתבו על ידי הסופר האנגלי ניל גיימן. הספר יצא לאור לראשונה בשנת 2017 ושנתיים לאחר מכן בעברית. הספר כולל הקדמה מאת המחבר, 17 פרקי מיתולוגיה, ביניהם "חתונתה יוצאת הדופן של פריה" (הידוע גם כן כהבלדה על ת'רים מהאדה הפואטית), "ילדיו של לוקי" בו מסופר על כבילתו של הזאב פנריר וכן הערות ומונחון. הספר מגולל ב-17 פרקים קצרים את הלך המיתולוגיה הנורדית באמצעות שימוש בסיפורים נודעים מן האדות הפואטית והפרוזאית. במהלך כתיבת הפרקים, ערבב גיימן מהתכנים של שתי האדות ויצר פרקים משולבים. גיימן מציין בהקדמת הספר שבשל המיעוט הרב של מידע וסיפורים שנשתמרו במהלך השנים מאז שנכתבו, הוא נאלץ לשכתב מחדש חלקים מסיפורים שלמים ולשנות ולהוסיף פרטים בעלילות הספר, דבר שגרם למספר סתירות בין עלילות הפרקים. הספר קיבל שלל ביקורות חיוביות, שחלקן שיבחו לטובה את השימוש הישיר והעקיף באדות. קירקוס ריוויוז כתבו ”נהדר. מושלם בשביל חובבי ספרות ופנטזיה אבל גם בשביל סטודנטים ללימודי דתות ומיתולוגיה.” מייקל דירדה, מבקר הוושינגטון פוסט כתב: ”עיבוד מרתק ומותח לאגדות הידועות. הקורא יקרא בשמחה עוד ועוד וישתאה מול יכולת הסיפור המופלאה של גיימן.” ביקורות נוספות שיבחו בחיוב רב את ספרו של גיימן, ביניהן של אוניברסיטת המידווסטרן סטייט והגרדיאן. הספר עובד לתשדיר רדיו באורך כ-90 דקות ששודר ברשת הרדיו של ה-BBC. בתשדיר קריינה את הסיפור דיאנה ריג ודיבבו דרק ג'קובי בתור אודין, קולין מורגן בתור לוקי, נטלי דורמר בתור פריה (או פריגה) ונתנאל מרטלו-וויט בתור תור. גיימן עצמו אף קריין כשדרן הרדיו בתור הופעת קמע. גרסת ספר מוקלט בקיריונו של גיימן יצאה לאור בפברואר 2017 וזכתה גם היא לשבח מההניו יורק טיימס שתיאר את קריינותו של גיימן כ"מפתה". דארק הורס קומיקס עיבדו את הספר לסדרה של 18 גיליונות קומיקס. קרייג ראסל סיפק את התסריטים, העיצוב והעטיפה לכל גיליון. הצביעה והציור נעשו על ידי מספר אמנים שונים, ביניהם מייק מיגנולה, ג'רי אורדווי ודייב סטיוארט. עמית סלונים‏, חבל שניל גיימן לא כתב את התנ"ך, אולי היינו מבינים שדת זה בולשיט, באתר וואלה, 8 ביולי 2019 "Norse Mythology, Kirkus Books". Kirkus Reviews. Dirda, Michael (February 14, 2017). Neil Gaiman’s suspenseful and surprising ‘Norse Mythology’. הוושינגטון פוסט. Fields, Peter; Gaiman, Neil (2018). "Review of Norse Mythology, Gaiman Neil". Rocky Mountain Review Haynes, Natalie (February 12, 2017). "Norse Mythology by Neil Gaiman review – a rich retelling". הגרדיאן Neil Gaiman’s Norse Mythology. BBC programmes Natalie Dormer, Colin Morgan and Derek Jacobi cast in Neil Gaiman’s Norse Mythology on Radio 4. Radio Times Yuknavitch, Lidia (May 15, 2017). "The Story of Thor, in the Voice of Neil Gaiman (Published 2017)". The New York Times McMillan, Graeme. "Dark Horse Comics to Adapt Neil Gaiman's 'Norse Mythology'". The Hollywood Reporter
לודיווין דדונדר

לודיווין דדונדר (בצרפתית: Ludivine Dedonder נולדה ב-17 במרץ 1977) היא פוליטיקאית בלגית הפועלת במפלגה הסוציאליסטית ומשמשת מאז 1 באוקטובר 2020 כשרת ההגנה של בלגיה. דדונדר נולדה בטורנה ב-17 במרץ 1977. היא סיימה תואר בניהול באוניברסיטת לייז' והחלה לעבוד בתאגיד RTBF (רדיו וטלוויזיה לבלגים דוברי צרפתית). במקביל החלה לכתוב בעיתון NoTélé היוצא לאור בטורנה. ב-2002 היא החלה לעבוד כיועצת עברו השר מישל דארדן. בשנת 2006 נבחרה למועצת העיר טורנה ושימשה בתפקיד עד שנת 2019. באותה שנה נבחרה במקום השני בפריימריז של המפלגה הסוציאליסטית ובבחירות הכלליות של אותה שנה נכנסה לפרלמנט. ב-1 באוקטובר 2020 מונתה לשרת ההגנה - האשה הראשונה בבלגיה בתפקיד זה. מדיה וקבצים בנושא לודיווין דדונדר בוויקישיתוף לודיווין דדונדר באתר ממשלת בלגיה לודיווין דדונדר באינסטגרם
אהרן קריספין

הרב אהרן קריספין היה רב ופוסק באזמיר במאה ה-19. מחבר ספר בית אהרן. נולד למרת מזל טוב ולרב יאושע אברהם קריספין, מחבר ספר אברהם במחזה ורבה של הקהילה באיזמיר, ממנו גם למד תורה. אחיו היו הרב יום טוב קריספין מחבר שו"ת בגדי יום טוב, הרב יצחק והרב שמואל קריספין, מחבר ספר משק ביתי. בנוסף למד תורה מפי הרב חיים פאלאג'י והרב בכור יצחק נאבארו. היה מסייע לאביו בענייני הנהגת העיר. אסר חבישת פאה נוכרית לנשים נשואות בשוק והתיר בחצר שאין רבים בוקעים בו. נפטר בעודו צעיר בימים בשנת תרי"ד (1854) בחיי הוריו. נשא לאשה את אחייניתו אסתר, בת אחותו קאדין מרים ובנימין רודיטי. לזוג היו שלושה בנים: דניאל, יעקב וחיים. בית אהרן חלק א' (אזמיר תרכ"ג) - חידושי הלכות לפי מערכות וחידושי דינים לאורח חיים, יורה דעה ואבן העזר עם מזכרת גיטין. את הספר הגיהו אחיו, הרב יצחק והרב יום טוב קריספין. לספר הסכמה מהרב חיים פאלאג'י. כתב גם חלק ב' על חשן משפט. ספר חיים ביד דף ה' עמוד ג' ת אהרן אבן העזר מערכת פ'י אברהם במחזה, דרוש י"ז בית אהרן, הסכמת הרב הכולל לאזמיר ואגפיה
ראמי (סדרת טלוויזיה)

ראמי (באנגלית: Ramy) היא סדרת טלוויזיה אמריקאית מוזרמת מסוגת הדרמה קומית שעלתה לשידור בהולו ב-19 באפריל 2019. היא נוצרה על ידי ארי קאצ׳ר, ריאן וולץ' וראמי יוסף שמגלם את הדמות הראשית, תפקיד שבגינו זכה בינואר 2020 בפרס גלובוס הזהב בקטגוריית השחקן הטוב ביותר בסדרת טלוויזיה קומית. הסדרה מתמקדת בחוויותיו של ראמי חסן, מוסלמי-אמריקאי, משפחתו וחבריו. ביולי 2020 הסדרה חודשה לעונה שלישית. ראמי, בחור צעיר שמתגורר בניו ג'רזי ובנם של מהגרים לארצות הברית ממצרים, מצוי במסע תמידי של חיפוש אחר זהות, רוחניות וחיבור עם אחרים כשהוא נע ונד בין התרבות האמריקאית העכשווית שלתוכה נולד לבין המורשת המוסלמית שמשפחתו הנחילה בו. ראמי יוסף בתור ראמי חסן. מוחמד עמר בתור מו. חברו המוסלמי של ראמי, בעלים של דיינר. סטיב ויי בתור סטיב רוסו. חברו של ראמי. בכיסא גלגלים. היאם עבאס בתור מאיסה חסן. אימו של ראמי. עאמר ואקד בתור פארוק חסן. אביו של ראמי. מאי קלאמאווי בתור דינה חסן. אחותו של ראמי. כריסטופר אבוט בתור סילבאק. באוקטובר 2017 הולו הזמינה פרק פיילוט של הסדרה, ובאפריל 2018 הזמינה את עונתה הראשונה. אתר האינטרנט הרשמי של ראמי "ראמי", במסד הנתונים הקולנועיים IMDb (באנגלית) "ראמי", במסד הנתונים הקולנועיים KinoPoisk (ברוסית) Daniel Montgomery (19 באפריל 2019). "'Ramy' reviews: Hulu's 'fantastically adept' comedy could follow in footsteps of 'Atlanta,' 'Master of None' and more". Gold Derby. נבדק ב-5 באפריל 2022. {{cite web}}: (עזרה) Andreeva, Nellie (4 באוקטובר 2017). "Ramy Youssef Muslim Comedy From Jerrod Carmichael & A24 Gets Hulu Pilot Presentation Order". Deadline. נבדק ב-5 באפריל 2022. {{cite web}}: (עזרה) Forstadt, Jillian (5 בינואר 2020). "Golden Globes: Ramy Youssef Wins Best Actor in a Comedy Series". The Hollywood Reporter. נבדק ב-5 באפריל 2022. {{cite web}}: (עזרה) Otterson, Joe (9 ביולי 2020). "'Ramy' Renewed for Season 3 at Hulu". Variety. נבדק ב-5 באפריל 2022. {{cite web}}: (עזרה) Jarvey, Natalie (2 במאי 2018). "Ramy Youssef Comedy From 'Carmichael Show' Team Lands Series Order at Hulu". The Hollywood Reporter. נבדק ב-5 באפריל 2022. {{cite web}}: (עזרה)
קורייר (פירושונים)

האם התכוונתם ל... קורייר – שבועון ישראלי ברוסית ג'ים קורייר – טניסאי אמריקאי נתנאל קורייר – ליטוגרף אמריקאי